всебл҃гоговѣ́йнѡ покланя́яся на мѣ́стѣ, идѣ́же стоя́стѣ но́зѣ твоѝ, молю́ тя, бл҃гослове́нная наде́ждо и сп҃се́ніе ду́шъ и тѣле́съ на́шихъ:ѡмы́й мя̀ цѣльбоно́сною водо́ю твое́ю ѿ вся́кія скве́рны пло́ти и ду́ха, утолѝ бл҃года́тными струя́ми твои́ми вся̂ стра̂сти моя̂ сердє́чныя, уврачу́й ка́плями ѿ приснотеку́щагѡ исто́чника твоегѡ̀ вся̂ неду́ги моя̂ тѣлє́сныя, да тобо́ю наставля́емь, врачу́емь и избавля́емь, воспѣва́ю тебѣ̀ всеусе́рднѡ:ра́дуйся, исто́чниче ра́дости непрестае́мыя и добро́ты неизрече́нныя:ра́дуйся, вожделѣ́ній нечи́стыхъ потопле́ніе:ра́дуйся, скве́рнъ вся́кихъ измове́ніе:ра́дуйся, струѐ свѣтови́днѣйшая, во здра́віе вѣ̂рнымъ ѿ горы̀ пріѡсѣне́нныя ча́щи бл҃года́ть исцѣле́ній подава́ющая:ра́дуйся, росо̀ нбс̑ная, свы́ше то́ки прему́дрости жа́ждущымъ и́стиннагѡ позна́нія низпосыла́ющая:ра́дуйся, похвало̀ поча́евская:сп҃сѝ на́съ моля́щихся тебѣ̀, наде́ждо на́ша и утѣше́ніе